КАК ДА СЛАГАМ БЕБЕТО В КЕНГУРУТО?
 Когато поставяте бебето в кенгуруто , е добре да спазвате указанията на производителя. Така ще сте сигурни, че позицията му е правилна и се чувства спокойно и удобно. Положението, към което трябва да се стремите, когато носите бебето си в кенгуру, е: широко разтворени и сгънати в коленете крака, умерено извито гръбче (а не идеално право) и лице, обърнато към възрастния (при новородено). Има модели с допълнителни седалки , които се откачат от презрамките и ви дават възможност да ги използвате според нуждата и възрастта на бебето .  

